Arxiv ishi va ish yuritish sohasidagi ayrim normativ-huquqiy hujjatlarni tasdiqlash toʻgʻrisida
(resolution, 2025-03-19)

Oʻzbekiston Respublikasi Prezidentining “Oʻzbekiston Respublikasi “Oʻzarxiv” agentligi faoliyatini takomillashtirish toʻgʻrisida” 2019-yil 20-sentabrdagi PQ-4463-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Adliya vazirligi huzuridagi “Oʻzarxiv” agentligi huzuridagi Arxiv ishini rivojlantirish jamgʻarmasi toʻgʻrisidagi nizom 2-ilovaga muvofiq; Arxiv ishi va ish yuritish holati boʻyicha davlat nazoratini amalga oshirish tartibi toʻgʻrisidagi nizom 3-ilovaga muvofiq tasdiqlansin. 3. Vazirlar Mahkamasining “Oʻzbekiston Respublikasida arxiv ishini yanada rivojlantirishga doir qoʻshimcha chora-tadbirlar toʻgʻrisida” 2008-yil 26-avgustdagi 194-son qarorining (Oʻzbekiston Respublikasi QHT, 2008-yil, 35-36-son, 347-modda) 7-bandi oʻz kuchini yoʻqotgan deb hisoblansin. 4. Oʻzbekiston Respublikasi “Oʻzarxiv” agentligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi “Oʻzarxiv” agentligi direktori U.M. Yusupov zimmasiga hamda Vazirlar Mahkamasining Telekommunikatsiyalar, IT-texnologiyalar va innovatsion faoliyatni rivojlantirish, axborot xavfsizligini taʼminlash masalalari kotibiyatiga yuklansin. 1. Ushbu Nizom Oʻzbekiston Respublikasi Adliya vazirligi huzuridagi “Oʻzarxiv” agentligi huzuridagi Arxiv ishini rivojlantirish jamgʻarmasi (keyingi oʻrinlarda — Jamgʻarma) mablagʻlarini shakllantirish va ulardan foydalanish tartibini belgilaydi. 2. Jamgʻarma yuridik shaxs hisoblanmaydi va uning mablagʻlari Oʻzbekiston Respublikasi Iqtisodiyot va moliya vazirligining Gʻaznachiligida ochilgan Oʻzbekiston Respublikasi Adliya vazirligi huzuridagi “Oʻzarxiv” agentligining (keyingi oʻrinlarda — Agentlik) budjetdan tashqari shaxsiy gʻazna hisobvaragʻida jamlanadi va ushbu Nizomda belgilangan maqsadlarga sarflanadi. 3. Jamgʻarma faoliyati ushbu Nizomga ilovada keltirilgan sxemaga muvofiq tashkil etiladi. 4. Jamgʻarma mablagʻlari quyidagi manbalardan shakllantiriladi: Oʻzbekiston Milliy arxivi, Oʻzbekiston Ilmiy-texnika va tibbiyot hujjatlari milliy arxivi, Oʻzbekiston Kinofotofono hujjatlari milliy arxivi, Qoraqolpogʻiston Respublikasi markaziy davlat arxivi, Toshkent shahar markaziy davlat arxivi, viloyat, shahar, tuman davlat arxivlari va ularning filiallarining (shaxsiy tarkib hujjatlari davlat arxivlaridan tashqari) pulli xizmat koʻrsatishdan olingan daromadining 20 foizi miqdoridagi yillik majburiy ajratmalar; yuridik va jismoniy shaxslarning xomiylik xayriyalari; xalqaro tashkilotlarning grantlari; qonunchilik hujjatlari bilan taqiqlanmagan boshqa manbalar. 5. Jamgʻarmaga mazkur Nizomning 4-bandida koʻrsatilgan tashkilotlarning pulli xizmat koʻrsatishdan olingan daromadining majburiy ajratmalari har chorak yakuni boʻyicha keyingi oyning 25 sanasidan kechiktirmay tushirilishi shart. 6. Jamgʻarmaga davlat arxivlarining pulli xizmat koʻrsatishdan olingan daromadining majburiy ajratmalari hajmining toʻgʻri belgilanishi hamda belgilangan muddatda oʻtkazilishi yuzasidan masʼuliyat Qoraqolpogʻiston Respublikasi, viloyatlar va Toshkent shahar arxiv ishi hududiy boshqarmalari boshliqlari, Oʻzbekiston Milliy arxivi, Oʻzbekiston Ilmiy-texnika va tibbiyot hujjatlari milliy arxivi, Oʻzbekiston Kinofotofono hujjatlari milliy arxivi, Qoraqolpogʻiston Respublikasi markaziy davlat arxivi, Toshkent shahar markaziy davlat arxivi, viloyat, shahar, tuman davlat arxivlari va ularning filiallari rahbarlari zimmasiga yuklanadi. 7. Jamgʻarmaning vaqtincha boʻsh turgan mablagʻlari Agentlik tomonidan Oʻzbekiston Respublikasi tijorat banklarining depozit hisobvaraqlariga joylashtirilishi mumkin. 8. Jamgʻarmaning joriy yilda foydalanilmagan mablagʻlari keyingi yilga oʻtadi. 9. Jamgʻarma mablagʻlaridan quyidagi maqsadlarda foydalaniladi: a) davlat arxivlarining binolari va saqlovxonalarida qurilish, rekonstruksiya qilish, mukammal va joriy taʼmirlash ishlarini (loyiha-smeta hujjatlarini ishlab chiqish xarajatlarini inobatga olgan holda) amalga oshirishga, ularning moddiy holatini yaxshilash, shu jumladan zarur zamonaviy uskunalar, mebel, inventarlar bilan jihozlash, kuzatuv, nazorat, yongʻin xavfsizligi va identifikatsiya tizimlari, vositalari va qurilmalari bilan taʼminlash va boshqa tovar-moddiy qimmatliklar xarid qilish; b) axborot-kommunikatsiya, multimedia va tarmoq qurilmalari, texnikalari, vositalari hamda dasturiy taʼminotlarni xarid qilish, zamonaviy texnologiyalarni joriy etish, axborot-taʼlim resurslarini ishlab chiqish, ish jarayonini avtomatlashtirishga xizmat qiluvchi tizimlarni yaratish, Agentlik, hududiy boshqarmalar va davlat arxivlari oʻrtasida elektron axborot almashinuvini tashkil etish, interaktiv resurslar va maʼlumotlar bazasini shakllantirish, ularni ishchi holatda saqlash va xizmat koʻrsatish; v) xorijiy davlatlardan Oʻzbekiston tarixiga oid arxiv hujjatlari yoki ularning nusxalarini qaytarish; g) jismoniy va yuridik shaxslardan arxiv hujjatlarini sotib olish; d) Agentlik faoliyati bilan bogʻliq masalalar boʻyicha xorijiy davlatlar, xalqaro tashkilotlar delegatsiyalarining Oʻzbekiston Respublikasiga tashriflarini tashkil etish, shu jumladan: Agentlik xarajatlarini, shuningdek, konferensiyalar, simpoziumlar, seminarlar, treninglar va davra suhbatlarini oʻtkazish xarajatlarini qoplash, suvenirlar, mahsulotlar, bukletlar va axborot-maʼrifiy materiallarni xarid qilish; respublikada va xorijiy mamlakatlarda oʻtkaziladigan konferensiyalar, seminarlar va boshqa tadbirlarda ishtirok etish va ularni oʻtkazish; xorijiy mehmonlarning tashrifi bilan bogʻliq xarajatlarni qoplash; e) Agentlik xodimlarini moddiy ragʻbatlantirish, mukofotlash, ijtimoiy himoya qilish, oʻqitish va malakasini oshirish; j) Agentlik, uning hududiy boshqarmalari va idoraviy boʻysunuvidagi tashkilotlari moddiy-texnik bazasini mustahkamlash; z) Agentlik, uning hududiy boshqarmalari va idoraviy boʻysunuvidagi tashkilotlari xodimlarini xorijiy davlatlarning arxiv, ilmiy-tadqiqot, taʼlim va boshqa muassasalarida oʻqitish, malakasini oshirish va stajirovkadan oʻtkazish, tajriba almashish; i) Agentlik, uning hududiy boshqarmalari va idoraviy boʻysunuvidagi tashkilotlari xodimlariga mamlakatda va xorijdagi rejadan tashqari xizmat safarlari xarajatlarini qoplash uchun toʻlab berish; k) qonunchilikda taqiqlanmagan Agentlik faoliyatini rivojlantirishga yoʻnaltirilgan boshqa tadbirlar. 10. Jamgʻarma mablagʻlari Agentlik markaziy apparatining quyidagi xarajatlariga yoʻnaltirilishi mumkin: Agentlikning moddiy-texnik bazasini mustahkamlash, shu jumladan axborot-kommunikatsiya jihozlari, mebel, inventarlar va transport vositalarini xarid qilish, rekonstruksiya, taʼmirlash va obodonlashtirish ishlari bilan bogʻliq xarajatlar; xodimlarning lavozim maoshiga har oylik ustamalar, mukofotlar berish va ijtimoiy muhofaza qilish (yoʻlkira va ovqatlanish xarajatlari uchun qoʻshimcha haqlar koʻrinishida) xarajatlarini amalga oshirish. Agentlik markaziy apparati xodimlarining lavozim maoshiga har oylik ustamalar, mukofotlar, ularga moddiy yordam berish va ularni ijtimoiy muhofaza qilish Oʻzbekiston Respublikasi Adliya vazirligi huzuridagi “Oʻzarxiv” agentligi va uning tarkibiga kiruvchi arxiv ishi hududiy boshqarmalari xodimlarini moddiy ragʻbatlantirish tartibiga asosan amalga oshiriladi. 11. Jamgʻarmadan mablagʻ ajratishga oid murojaatlar Agentlikning hududiy boshqarmalari, Oʻzbekiston milliy arxivlari va idoraviy boʻysunuvidagi tashkilotlari tomonidan ushbu xarajatlarni asoslovchi tegishli hujjatlar bilan birga Agentlikka taqdim etiladi. Hujjatlarning asoslanganligi va sifati, keltirilgan maʼlumotlarning toʻgʻriligi yuzasidan hududiy boshqarma boshliqlari, Oʻzbekiston milliy arxivlari va idoraviy boʻysunuvidagi tashkilotlari rahbarlari javobgardir. 12. Jamgʻarma mablagʻlaridan foydalanish uning tasdiqlangan daromadlar va xarajatlar smetasi asosida amalga oshiriladi. Jamgʻarmaning daromadlar va xarajatlar smetasi budjet toʻgʻrisidagi qonunchilik hujjatlarida belgilangan tartibda tuziladi, Agentlik direktori tomonidan tasdiqlanadi va roʻyxatdan oʻtkaziladi. 13. Jamgʻarmaning daromadlar va xarajatlar smetasiga tegishli oʻzgartirish va qoʻshimchalar faqat Agentlik direktori oʻrinbosarlari, Qoraqalpogʻiston Respublikasi, viloyatlar va Toshkent shahar arxiv ishi hududiy boshqarmalari boshliqlari, Oʻzbekiston milliy arxivlari direktorlarining asosli yozma murojaati asosida Jamgʻarmani boshqarish Kengashi roziligi bilan amalga kiritiladi. 14. Jamgʻarma faoliyatini boshqarish va uning mablagʻlarini taqsimlash uchun Jamgʻarmani boshqarish Kengashi (keyingi oʻrinlarda — Kengash) tashkil etiladi. Kengash Agentlik, hududiy boshqarmalar va davlat arxivlarining 21 — 23 nafar rahbar va masʼul xodimlaridan iborat tarkibda shakllantiriladi. Kengashning shaxsiy tarkibi, qoidaga koʻra, bir yilda bir marta Agentlik direktori tomonidan tasdiqlanadi. Kengash aʼzolari Kengash tarkibida oʻz faoliyatini jamoatchilik asosida amalga oshiradi. Kengash ishtirok etishning ixtiyoriyligi va Kengash vakolatiga tegishli masalalarni hal etishda uning barcha aʼzolarining teng huquqliligi tamoyillari asosida shakllantiriladi. Kengash, qoidaga koʻra, Kengash raisi, rais oʻrinbosari, kotib va aʼzolaridan iborat tarkibda shakllantiriladi. Agentlik direktori lavozimiga koʻra Kengash raisi hisoblanadi. 15. Quyidagilar Kengashning asosiy vazifalari hisoblanadi: hisobot yili yakuni boʻyicha Jamgʻarma mablagʻlarining daromadlari va xarajatlari toʻgʻrisidagi hisobotlarni koʻrib chiqish va tasdiqlash; Jamgʻarma mablagʻlaridan maqsadli va samarali foydalanilishini nazorat qilish. 16. Kengash aʼzolarining vazifalari quyidagilardan iborat: Kengash majlislarida koʻrib chiqiladigan masalalarni muhokama qilish va hal etishda ishtirok etish; arxiv ishi va ish yuritish tizimini rivojlantirishning dolzarb masalalari boʻyicha Kengashga takliflar kiritish; Kengash tomonidan koʻrib chiqiladigan masalalar boʻyicha ovoz berish. Kengash aʼzolari majlisda shaxsan qatnashadi. Qatnashishning imkoni boʻlmagan taqdirda, Kengash aʼzosi majlisning kun tartibi boʻyicha oʻz fikrini yozma ravishda taqdim etishga haqlidir. 17. Kengash raisi: Kengash majlisi kun tartibini belgilaydi va uni chaqiradi; Kengash qarorlarini tasdiqlaydi va ularning bajarilishini nazorat qiladi; Kengash aʼzolariga yuklangan vazifalar bajarilishi yuzasidan ularning ishini muvofiqlashtiradi; Kengashning samarali ishlashini taʼminlash uchun boshqa vakolatlarni amalga oshiradi. 18. Kengash kotibi: Kengash majlisiga barcha zarur hujjatlarning oʻz vaqtida tayyorlanishini taʼminlaydi; majlisni oʻtkazish muddatlari va joyini Kengash raisi bilan kelishadi; kun tartibi masalalari boʻyicha Kengash majlislari oʻtkazilishini tashkil etadi; Kengash aʼzolari va taklif etilgan shaxslarni majlisning sanasi, vaqti, joyi va kun tartibi loyihasidan xabardor qiladi; Kengash qarorlari bajarilishi monitoringini yuritadi; Kengash bayonnomalarini rasmiylashtiradi va tasdiqlangan bayonnomalarni Kengash aʼzolariga va boshqa manfaatdor tashkilotlarga yuboradi. Kengash kotibi Kengash aʼzosi hisoblanadi. 19. Kengash oʻz majlislarini zaruratga koʻra, biroq har chorakda kamida bir marta oʻtkazadi. 20. Kengash majlisini Kengash raisi, u boʻlmagan taqdirda esa — Kengash raisi oʻrinbosari olib boradi. 21. Kengash majlisi unda Kengash aʼzolarining kamida uchdan ikki qismi qatnashgan taqdirda, oʻtkazilgan hisoblanadi. 22. Majlisni oʻtkazish uchun kvorum yoxud rais yoki uning oʻrinbosari boʻlmaganda, Kengash majlisini oʻtkazishning yangi sanasi eʼlon qilinadi. 23. Kengash majlisida koʻrib chiqiladigan masalalarning xususiyatiga koʻra davlat organlari va boshqa tashkilotlarning rahbarlari va mutaxassislari, davlat arxivlarining xodimlari taklif etilishi mumkin. 24. Kengash qarori Kengashning majlisda qatnashgan aʼzolarining oddiy koʻpchilik ovozi bilan qabul qilinadi. Ovozlar teng boʻlgan taqdirda, Kengash raisining ovozi hal qiluvchi hisoblanadi. Jamgʻarmaning daromadlari va xarajatlarining yillik moliyaviy rejasini, shuningdek, Kengash mablagʻlaridan foydalanilishini tasdiqlash masalalari boʻyicha qaror Kengashning majlisda qatnashgan aʼzolari uchdan ikki qismining ovozi bilan qabul qilinadi. Kengash qarorlari Kengash majlisining bayonnomasi bilan rasmiylashtiriladi. Kengash majlisining bayonnomasi Kengash raisi tomonidan tasdiqlanadi hamda direktor buyrugʻi asosida amalga oshiriladi. 25. Agentlikning buxgalteriya boʻlimi Jamgʻarmaning ishchi organi hisoblanadi. Jamgʻarma hisobidan uning faoliyatini yuritish uchun ikki nafar bosh mutaxassis lavozimi shtat birligini saqlashga ruxsat etiladi. 26. Ishchi organ: Jamgʻarmaning daromadlari va xarajatlarining yillik moliyaviy rejasini ishlab chiqadi; daromadlar va xarajatlar smetalarini tayyorlaydi, shuningdek, ularga qonunchilik hujjatlarida belgilangan tartibda oʻzgartirishlar kiritadi; Jamgʻarma tushumlarini koʻpaytirish va uning mablagʻlaridan samarali foydalanish boʻyicha takliflar tayyorlaydi; hududiy boshqarma boshliqlari va Oʻzbekiston milliy arxivlari rahbarlarining Jamgʻarmadan mablagʻ ajratishga oid murojaatlarini umumlashtiradi va Kengashga koʻrib chiqish uchun materiallar tayyorlaydi; Jamgʻarmaning tushumlar manbalari boʻyicha daromadlari hamda asosiy xarajatlari yoʻnalishlari boʻyicha hisobini yuritadi; har chorak yakuni boʻyicha Jamgʻarma mablagʻlaridan foydalanilishi toʻgʻrisida hisobot tayyorlaydi hamda Kengashga koʻrib chiqish va tasdiqlash uchun taqdim etadi. 27. Jamgʻarma mablagʻlarining hisobi va hisobotini yuritish hamda joriy xizmat koʻrsatish ishlari Agentlikning buxgalteriya boʻlimi tomonidan amalga oshiriladi. 28. Jamgʻarma mablagʻlaridan foydalanish boʻyicha hisob va hisobotlar Agentlikning budjetdan tashqari boshqa mablagʻlaridan alohida yuritiladi. 29. Jamgʻarmaning daromadlar va xarajatlar smetasining ijrosi toʻgʻrisidagi yillik hisobot Kengash tomonidan koʻrib chiqiladi hamda har yili Agentlik hayʼati yigʻilishida 15-aprelgacha tasdiqlanadi. 30. Jamgʻarmaning daromadlar va xarajatlar smetasi hamda uning ijrosi toʻgʻrisidagi hisobotlar, shuningdek, tovarlar (ishlar, xizmatlar)ni xarid qilish boʻyicha tuzilgan shartnomalar roʻyxatlari Agentlikning rasmiy veb-saytlarida eʼlon qilinadi. 31. Jamgʻarma mablagʻlaridan oqilona va maqsadli foydalanilishi yuzasidan davlat moliyaviy nazorati qonunchilik hujjatlarida belgilangan tartibda Davlat moliyaviy nazorati inspeksiyasi hamda Agentlik buyrugʻi bilan tashkil etilgan tegishli ishchi guruhlar tomonidan amalga oshiriladi. 32. Ushbu Nizomni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 33. Mazkur Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. BosqichMasʼullarChora-tadbirlarBajarish muddatlariI bosqichDavlat arxivlariDavlat arxivlari tomonidan pulli xizmat koʻrsatishdan olingan daromadlaridan majburiy ajratmalar toʻlanadi.har chorakda,keyingi oyning25 sanasigachaII bosqichOʻzbekiston Respublikasi Adliya vazirligi huzuridagi “Oʻzarxiv” agentligiJamgʻarma faoliyatini boshqarish va uning mablagʻlarini taqsimlash uchun jamoatchilik asosida faoliyat yurituvchi Jamgʻarmani boshqarish Kengashi tuziladi va uning shaxsiy tarkibi tasdiqlanadi.har yiliIII bosqichOʻzbekiston Respublikasi Adliya vazirligi huzuridagi “Oʻzarxiv” agentligi,Iqtisodiyot va moliya vazirligiJamgʻarmaning daromadlar va xarajatlar smetasi budjet tashkilotlari uchun budjetdan tashqari mablagʻlar boʻyicha qonunchilik hujjatlarida belgilangan tartibda tuzilib tasdiqlanadi va Oʻzbekiston Respublikasi Iqtisodiyot va moliya vazirligida roʻyxatdan oʻtkaziladi.Oʻzbekiston Respublikasi Budjet kodeksida belgilangan muddatlardaIV bosqichJamgʻarmani boshqarish Kengashi1. Jamgʻarmadan mablagʻ ajratish masalalari Jamgʻarmani boshqarish Kengashi majlisida muhokama etiladi, mablagʻ ajratish toʻgʻrisida qaror qabul qilinadi.2. Kengash qarorlari Kengash majlisining bayonnomasi bilan rasmiylashtiriladi. Kengash majlisining bayonnomasi Kengash raisi tomonidan tasdiqlanadi hamda Oʻzbekiston Respublikasi Adliya vazirligi huzuridagi “Oʻzarxiv” agentligi direktori buyrugʻi asosida amalga oshiriladi.zaruratga koʻra(har chorakda kamida bir marta)V bosqichOʻzbekiston Respublikasi Adliya vazirligi huzuridagi “Oʻzarxiv” agentligiJamgʻarmaning daromadlar va xarajatlar smetasining ijrosi toʻgʻrisidagi yillik hisobot Jamgʻarmani boshqarish Kengashi tomonidan koʻrib chiqiladi hamda har yili Oʻzbekiston Respublikasi Adliya vazirligi huzuridagi “Oʻzarxiv” agentligi Hayʼati yigʻilishida tasdiqlanadi.har yili 15-aprelga qadar 1. Ushbu Nizom davlat boshqaruvi organlari, xoʻjalik birlashmalari, mahalliy ijro etuvchi hokimiyat organlari va davlat boshqa tashkilotlarida (keyingi oʻrinlarda — davlat tashkilotlari) arxiv ishi va ish yuritish holati boʻyicha davlat nazoratini amalga oshirish tartibini belgilaydi. 2. Ushbu Nizomning qoidalari tadbirkorlik subyektlariga nisbatan tatbiq etilmaydi. 3. Oʻzbekiston Respublikasi Adliya vazirligi huzuridagi “Oʻzarxiv” agentligi (keyingi oʻrinlarda — Agentlik) davlat tashkilotlarida arxiv ishi va ish yuritish holati boʻyicha davlat nazoratini (keyingi oʻrinlarda — davlat nazorati) amalga oshirish uchun masʼul hisoblanadi. 4. Viloyatlar, tumanlar va shaharlar miqyosidagi davlat tashkilotlarida davlat nazorati tegishlicha Qoraqalpogʻiston Respublikasi, viloyatlar va Toshkent shahar arxiv ishi hududiy boshqarmalari (keyingi oʻrinlarda — hududiy boshqarmalar) tomonidan tegishli mahalliy ijro etuvchi hokimiyat organlari bilan hamkorlikda amalga oshiriladi. Arxiv ishi va ish yuritish holati boʻyicha meʼyorlar va qoidalarning barcha buzilishlari toʻgʻrisida davlat nazoratini amalga oshiruvchi organlar mahalliy ijro etuvchi hokimiyat organlarini xabardor qiladi, shuningdek, koʻrsatib oʻtilgan buzilishlarning oldini olish boʻyicha ularning takliflarini hisobga oladi. Davlat nazorati Oʻzbekiston Respublikasi Konstitutsiyasi va qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari va farmoyishlari, Oʻzbekiston Respublikasi Vazirlar Mahkamasining qarorlari va farmoyishlari, ushbu Nizom va boshqa qonunchilik hujjatlari asosida amalga oshiriladi. 5. Agentlikning davlat nazoratini amalga oshirish sohasidagi asosiy vazifalari quyidagilardan iborat: arxiv ishi va ish yuritish sohasidagi qonunchilik hujjatlari talablari buzilishining oldini olish, uni aniqlash va unga chek qoʻyish; davlat tashkilotlarida arxiv ishi va ish yuritish holati boʻyicha davlat nazoratini amalga oshirish hamda mazkur sohadagi faoliyatni muvofiqlashtirish; arxiv ishi va ish yuritish sohasidagi normativ-huquqiy hujjatlar ijrosi nazoratini, arxivlarga hujjatlarni topshirishning belgilangan tartibiga va ularni saqlash rejimiga rioya etilishini taʼminlash; idoraviy saqlov va arxiv saqlovi bosqichida arxiv fondlari va arxiv hujjatlari saqlovini takomillashtirish boʻyicha chora-tadbirlarni amalga oshirish, shuningdek, arxiv hujjatlarini saqlash muddati tugamasdan turib noqonuniy yoʻq qilinishining oldini olish; axborot tashuvchilarning turidan qatʼi nazar, arxiv hujjatlari va hujjat aylanishi bilan ishlashni tashkil etish, axborot-kommunikatsiya texnologiyalari yordamida hujjatlarni tayyorlash, roʻyxatdan oʻtkazish, hisobga olish va ijrosini nazorat qilish, ularni joriy saqlashni tashkil etish boʻyicha uslubiy hujjat ishlab chiqish va tarqatish; davlat tashkilotlarining hududiy boshqarmalarida ish yuritishni taʼminlash holati boʻyicha tashkiliy-uslubiy rahbarlikni va nazoratni amalga oshirish; arxiv ishi va ish yuritishning samaradorligini oshirish boʻyicha koʻrilayotgan tegishli chora-tadbirlar toʻgʻrisida davlat tashkilotlarini xabardor qilish va ular tomonidan arxiv ishi va ish yuritish bilan bogʻliq majburiyatlarning oʻz vaqtida va sifatli bajarilishini taʼminlash; tizimli asosda arxiv ishi va ish yuritish sohasida huquqiy savodxonlikni va qonunchilikni qoʻllash madaniyatini oshirish, ushbu sohadagi qonunbuzarliklarning oldini olishga qaratilgan axborot-tushuntirish va maʼrifiy-tarbiyaviy ishlarni amalga oshirish. 6. Quyidagilar mahalliy ijro etuvchi hokimiyat organlarining davlat nazoratini amalga oshirish sohasidagi asosiy vazifalari hisoblanadi: tegishli hududlarda joylashgan arxiv va idoraviy arxivlardagi Milliy arxiv fondi tarkibiga kiritilgan arxiv hujjatlarining holati boʻyicha davlat nazoratini amalga oshirish; idoraviy saqlov va arxiv saqlovi bosqichida arxiv hujjatlarining saqlanishini, shuningdek, davlat tashkilotlarning arxiv hujjatlarini noqonuniy yoʻq qilishga yoʻl qoʻyilmasligini taʼminlashni takomillashtirish chora-tadbirlarini amalga oshirishga koʻmaklashish. 7. Davlat tashkilotlarida, ularning idoraviy arxivlarida hamda davlat arxivlarida saqlanayotgan arxiv hujjatlari davlat nazoratining obyektlari hisoblanadi. 8. Davlat nazoratining shakllari quyidagilardan iborat: davlat tashkilotlari tomonidan arxiv ishi va ish yuritish toʻgʻrisidagi qonunchilik hujjatlari talablariga amal qilinishini, davlat dasturlari va sohaga oid boshqa dasturlar bajarilishini tekshirish; obyektda arxiv hujjatlarini saqlash holatini koʻrikdan oʻtkazish va ularni qayd etish; soʻrovnomalar yoʻllash, zarur boʻlgan axborot, hujjat va materiallarni olish va tahlil qilish; arxiv hujjatlarini jamlash, hisobga olish, saqlash va ulardan foydalanish boʻyicha hujjat va materiallarni taftish qilish. 9. Agentlik va mahalliy ijro etuvchi hokimiyat organlarining davlat nazoratini amalga oshiruvchi mansabdor shaxslari oʻz vakolatlarini amalga oshirishda fuqarolarning shaxsiy hayoti toʻgʻrisidagi maʼlumotlarni, shuningdek, davlat yoki qonun bilan qoʻriqlanadigan boshqa sirni va boshqa axborotni qonunchilik hujjatlarida belgilangan tartibda oshkor etmasliklari shart. 10. Davlat tashkilotlari Agentlik va uning hududiy boshqarmalari, shuningdek, mahalliy ijro etuvchi hokimiyat organlarining davlat nazoratini amalga oshiruvchi mansabdor shaxslariga ish uchun zarur boʻlgan shart-sharoitlar yaratadi, tegishli hujjatlarni taqdim etadi hamda Agentlik vakolatiga kiruvchi masalalar yuzasidan tushuntirishlar beradi. 11. Davlat nazorati Agentlikning mansabdor shaxslari tomonidan amalga oshiriladi. Agentlik nomidan: “Oʻzarxiv” agentligining Arxiv ishi va ish yuritish boʻyicha davlat nazorati boʻlimi boshligʻi; “Oʻzarxiv” agentligi Arxiv ishi va ish yuritish boʻyicha davlat nazorati boʻlimi bosh mutaxassisi; hududiy boshqarmalar boshliqlari va bosh mutaxassislari Arxiv ishi va ish yuritish holati boʻyicha davlat nazoratini amalga oshiruvchi mansabdor shaxslar hisoblanadi. 12. Davlat nazoratini amalga oshiruvchi mansabdor shaxslar: davlat tashkilotlaridan arxiv ishi va ish yuritishga oid zarur maʼlumot, axborot, tushuntirish va hujjatlarni soʻrash hamda bepul olish; davlat nazoratini amalga oshirish davomida zarur hujjatlarni oʻrganish, arxiv saqlovxonalarini foto, videotasvirga tushirish; arxiv hujjatlariga zarar yetkazgan, qonunchilik hujjatlarini buzgan va boshqa shaxslardan yozma ravishda tushuntirish olish; davlat tashkilotlarining bino va inshootlariga arxiv ishi va ish yuritish sohasidagi faoliyati boʻyicha davlat nazoratini amalga oshirish uchun mazkur bino va inshootlarda boʻlish qoidalariga rioya qilgan holda kirish va koʻzdan kechirish; arxiv ishi va ish yuritish qonunchilik hujjatlarining buzilish sabablari hamda arxiv hujjatlarining saqlov sharoitlarini aniqlash; arxiv ishi va ish yuritish toʻgʻrisidagi qonunchilik hujjatlari talablari buzilganligini bartaraf qilish haqida davlat tashkilotlariga koʻrib chiqilishi majburiy boʻlgan taqdimnomalar kiritish; davlat nazorati natijalari boʻyicha maʼlumotnoma, dalolatnoma, xulosa, hisobotlar tuzish va tasdiqlash; arxiv ishi va ish yuritish toʻgʻrisidagi qonunchilik hujjatlari talablarini buzgan shaxslarni javobgarlikka tortish toʻgʻrisidagi materiallarni tegishli huquqni muhofaza qiluvchi organga yuborish; qonunchilik hujjatlarida koʻrsatilgan boshqa huquqlarga ega. 13. Davlat nazoratini amalga oshiruvchi mansabdor shaxslar: davlat tashkilotlariga davlat nazoratini oʻtkazish toʻgʻrisidagi nazorat qiluvchi organ rahbarining buyrugʻi nusxasi, xizmat guvohnomasini koʻrsatishga; davlat tashkiloti faoliyatiga toʻsqinlik qilmaslikka; davlat siri, tijorat yoki boshqa sirlar saqlanishini taʼminlashga; davlat nazorati natijasini dalolatnoma (maʼlumotnoma) bilan rasmiylashtirishga, uning bir nusxasi davlat nazorati tamom boʻlgan kunda davlat nazoratidan oʻtgan davlat tashkilotiga taqdim etishga; huquqbuzarlik holatlari aniqlanganda unga taʼsir koʻrsatishning qonunchilik hujjatlarida nazarda tutilgan choralarini koʻrishga majbur. 14. Davlat nazorati ushbu Nizomga ilovadagi sxemaga muvofiq quyidagi tartibda oʻtkaziladi: respublika ahamiyatiga molik davlat tashkilotlarida, shuningdek, Oʻzbekiston milliy arxivlarida — Agentlikning tegishli mansabdor shaxslari (respublika darajasida); mahalliy ijro etuvchi hokimiyat organlari, davlat boshqaruvi organlarining tegishli hududiy boshqarmalari va viloyat ahamiyatiga molik davlat tashkilotlari, shuningdek, Qoraqalpogʻiston Respublikasi, Toshkent shahar markaziy davlat arxivi va viloyat davlat arxivlarida — tegishli mahalliy ijro etuvchi hokimiyat organlari bilan hamkorlikda hududiy boshqarmalarning mansabdor shaxslari (hududiy darajada); tuman va shahar ahamiyatiga molik davlat tashkilotlari, shuningdek shahar va tumanlar davlat arxivlarida — tegishli mahalliy ijro etuvchi hokimiyat organlari bilan hamkorlikda hududiy boshqarmalarning mansabdor shaxslari (tuman (shahar) darajasida). 15. Agentlik va uning hududiy boshqarmalari tomonidan mahalliy ijro etuvchi hokimiyat organlari bilan hamkorlikda davlat tashkilotlari faoliyatida arxiv ishi va ish yuritish sohasidagi qonun buzilishlarining profilaktikasi va oldini olish maqsadida rejali tartibda ishchi va oʻquv seminarlarda axborot-tushuntirish ishlari amalga oshiriladi. 16. Davlat nazorati kalendar yil uchun 15-yanvardan kechiktirmasdan, yilning boshida tasdiqlanadigan davlat nazorati rejasiga muvofiq ikki yilda kamida bir marta amalga oshiriladi. Davlat nazorati rejasi: respublika darajasidagi reja — Agentlik direktori tomonidan tasdiqlanadi; viloyat va tuman (shahar) darajasidagi reja — tegishli hududiy boshqarmalar boshliqlari tomonidan tasdiqlanadi; barcha darajadagi davlat nazorati rejalarini oʻz ichiga olgan davlat nazoratining umumiy rejasi tasdiqlangandan soʻng bir hafta muddatda Agentlik veb-saytining tegishli boʻlimida joylashtiriladi. 17. Davlat nazoratini amalga oshirish rejalashtirilgan davlat tashkilotiga rasmiy (yozma) bildirishnoma uning olganligini tasdiqlashni soʻragan holda: ushbu davlat tashkilotini davlat nazorati rejasiga kiritish toʻgʻrisida joriy yil uchun reja tasdiqlanganidan keyin — bir hafta ichida, biroq tashkilotda davlat nazorati oʻtkazilishidan oʻn kun oldin; davlat nazoratini oʻtkazish boʻyicha — davlat nazorati oʻtkazilishidan bir hafta oldin yuboriladi. Davlat tashkiloti oʻz vaqtida xabardor qilinmagan taqdirda, rejaga muvofiq tashkilotda davlat nazoratini oʻtkazish muddati ushbu tashkilotni bevosita xabardor qilish orqali keyingi oyga qoldiriladi. 18. Davlat nazorati oʻn besh kundan koʻp boʻlmagan muddat davomida amalga oshiriladi. 19. Davlat nazorati natijalari boʻyicha arxiv ishi va ish yuritish sohasidagi qonunchilik hujjatlarining bajarilish holati va aniqlangan qonun buzilishi toʻgʻrisida davlat tashkilotlari va ularning mansabdor shaxslari tomonidan dalolatnoma (maʼlumotnoma) tuziladi. Xulosaga asosan Agentlik tomonidan davlat tashkilotlariga va (yoki) ularning yuqori turuvchi tashkilotlariga arxiv ishi va ish yuritish sohasidagi qonunchilik hujjatlari buzilishi, ularni yuzaga keltirib chiqarayotgan shart-sharoitlarni bartaraf etish, ilmiy-tarixiy va amaliy ahamiyatga ega boʻlgan hujjatlarning yoʻqolishi yoki noqonuniy yoʻq qilinishining oldini olish boʻyicha tashkilotlarga nisbatan qonunchilik hujjatlarida belgilangan tartibda choralar koʻrish toʻgʻrisidagi takliflar bilan taqdimnoma kiritiladi. Arxiv hujjatlarini topshirish, saqlash va ulardan foydalanishning, shuningdek, arxivlar va idoraviy arxivlar tomonidan xizmat koʻrsatishning belgilangan tartibini buzganlik holatlari aniqlanganda, Agentlik organlarining mansabdor shaxslari oʻz vakolatlari doirasida mazkur holatlar boʻyicha maʼmuriy huquqbuzarlik toʻgʻrisidagi bayonnomalarni tuzadi va aybdor shaxslarni javobgarlikka tortish masalasini koʻrib chiqish uchun belgilangan tartibda sud yoki huquqni muhofaza qiluvchi organlarga yuboradi. 20. Respublika darajasidagi davlat nazoratini tashkil etishda Oʻzbekiston milliy arxivlarining tajribali xodimlari jalb etiladi. Hududiy va tuman (shahar) darajalaridagi davlat nazoratini samarali tashkil etish uchun viloyat, shahar va tuman davlat arxivlarining tajribali xodimlari jalb etilgan holda hududiy komissiyalar tashkil etiladi. 21. Hududiy komissiyalar quyidagi tarkibda tuziladi: tegishli hududiy boshqarmaning bosh mutaxassisi; Qoraqalpogʻiston Respublikasi markaziy davlat arxivi, Toshkent shahar markaziy davlat arxivi va tegishli viloyatlar davlat arxivlari xodimlari; tegishli mahalliy ijro etuvchi hokimiyat organlari vakili. 22. Arxivlarda (Oʻzbekiston Milliy arxivi, Oʻzbekiston Kinofotofono hujjatlari milliy arxivi, Oʻzbekiston Ilmiy-texnika va tibbiyot hujjatlari milliy arxivi, Qoraqalpogʻiston Respublikasi va Toshkent shahar markaziy davlat arxivlari, viloyatlar davlat arxivlari) davlat nazoratini oʻtkazishda tekshirilayotgan arxiv asosiy ish joyi boʻlgan arxiv xodimini, shuningdek, oʻrindoshlik asosida mehnat faoliyatini amalga oshiruvchi arxiv xodimlari komissiya tarkibiga kiritilishiga yoʻl qoʻyilmaydi. 23. Hududiy komissiya oʻz faoliyatida Agentlikka hisobdordir. 24. Nazorat qiluvchi organ mansabdor shaxslarining hatti-harakatlari va qarorlari yuzasidan bevosita sudga yoki boʻysunish tartibida yuqori turuvchi organga yoxud mansabdor shaxsga shikoyat qilinishi mumkin. 25. Ushbu Nizomni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 26. Ushbu Nizom talablarini buzgan aybdor shaxslar qonunchilik hujjatlariga muvofiq javobgar boʻladi.